**12- дәріс. Әлеуметтік-педагогикалық зерттеудің әдістері және инновациялық тұғырлары.**

**Жоспары:**

**1.Әлеуметтік-педагогикалық зерттеу әдістері**

**2. Әлеуметтік-педагогикалық зерттеудің инновациялық тұғырлары.**

Педагогикада, өкінішке орай, педагогикалық теориясын дамыту, педагогикалық тәжірибесін жетілдіру үшін ешқандай категориясы жоқ. Алайда көптеген тұжырымдамаларға сәйкес, «әдіс» категориясы әлі де зерттелінбеген, ал анықтамалары – таласты емес.

Грек тілінен аударғанда «әдіс» сөзі «жол», «тәсіл» дегенді білдіреді. Оның жалпы түрінде әдісті мақсатқа жетудің жолы дегенді білдіреді. Әдістердің мәселесі әлеуметтік педагогикада өте белсенді болып табылады, өйткені әлеуметтік педагогтың «жеке тұлғаға қатынасу құралын» таңдауына әлеуметтік-педагогикалық әсерлерінің тиімділігі тәуелді болып келеді.

Әлеуметтік педагогиканың әдістерін, оларды үлкен үш топқа біріктіре отырып, топтастыруға болады:

1. зерттеу әдістері;
2. тәрбиелеу әдістері;
3. әлеуметтік-психологиялық көмек көрсету әдістері.

**Ғылыми зерттеу әдістері** – бұл байланыс, қарым қатынас және ғылыми теорияларды құру заңдылықтарын белгілеу мақсатында ғылыми ақпарат көздерін алу әдістері. Зерттеу әдістері әлеуметтік педагогика үшін маңызды, өйткені ол ғылым ретінде одан әрі дамуына мен жетілуіне ықпал етеді.

Тікелей түйсіну қабілеті негізіндегі педагогикалық құбылыстарының таным әдістері де кеңінен таралған еді. Бақылаудың негізгі функциясы әлеуметтік педагогпен бақылау объектісі арасындағы тура және кері байланыс жағдайында зерттелетін процесс туралы мәліметтерін іріктеп, жинауынан құралады.

Бақылау процесі тек бақылау объектілері, уақыты мен ұзақтылығы, мақсаты мен міндеттері айқындалған кезде ғана зерттелетін құбылыстары мен процестерін сипаттайды. Бақылау процестерінің нәтижелері әлеуметтік педагогқа тәрбиелеу әсерлерін түзету үшін негіз береді.

Зерттеушілік бақылаудың әр түрлі түрлері бар.

*Тікелей* бақылау жұмыстарына объект пен оның зерттеушісі (әлеуметтік педагог) арасында тура қатынас болуы кезіндегі құбылысы болып табылады. Зерттеушінің үш түрлі ұстанымдары бөлінеді: зерттеуші-куәгер (бейтарапсыз тұлғасы), педагогикалық процестің зерттеуші-жетекшісі; педагогикалық процестің зерттеуші-қатысушысы. Әлеуметтік педагогтың атқаратын рөліне тәуелді, бақылау бағдарламасы әдістеме мен техникасын таңдайды.

*Жанамалық* бақылау, ең басты, зерттеушінің тапсырмасы мен бағдарламасы бойынша жұмыс істейтін өкілетті тұлғалары арқылы жүзеге асырылады. Жанама бақылау кезінде істің жетістігі зерттеу процесінің қатысушыларын дайындау процесіне тәуелді болып келеді.

*Ашық* бақылау педагогпен танылған жағдайында ғана жылжитын болады. Педагогикалық жағдайы бөгделердің қатысуында өзгеріске ұшырайды. Алайда сенімді нәтижелерін алу үшін ашық бақылау жұмыстары жеткіліксіз болады.

*Жасырын* бақылау процестің шынайы келбетін береді. Бұл бақылау түрі қарама қайшылықты болады, бірақ өте құнды деп есептелінеді.

*Үздіксіз* бақылау бұл процесті нақты педагогикалық процестің көмегімен зерттеу қажеттілігінен тұтынылады. Алайда үздіксіз бақылау кей жағдайларда мүмкін емес болады. Бұл жағдайда дискреттік (үздіксіз) бақылауға ұмтылады. Ол пайдалы болады, сол кезде педагогикалық процесс жасырынды болады.

*Монографиялық* бақылау әр түрлі шамада бір бірімен байланысқан құбылыстарының үлкен мөлшерін қамтиды.

*Тар маманды* бақылау педагогикалық құбылыс секілді жалпы бақылау объектісін мүшелендіру міндетінен қалыптасады.

Бақылау зерттеу процесінің бір әдісі ретінде әлеуметтік педагогикасында салыстырмалы түрде кеңінен таралған еді. Алайда, оның белгілі шектеулігін бөліп көрсетуге болады; өйткені оларға тек сыртқы процесс қалыптасуы жеткілікті болады.

Педагогикалық сараптама өздігінен ғылыми-объективты және дәлелдік тексеру жұмыстарын қамтамасыз ететін зерттеу әдістерінің алуан түрлі кешенін білдіреді. Ол басқа әдістеріне қарағанда, әлеуметтік педагогика саласындағы белгілі бір жаңалықтың тиімділігін тереңірек тексеруге мүмкіндік береді.

Сараптама жұмыстарын тиімді жүргізуіне мыналар мүмкіндік береді:

* құбылысты мұқият теориялық және тарихи талдау, сараптама мен оның міндеттерін максималды түрде тұжырымдау үшін жаппай тәжірибесін зерттеу;
* тұжырымдамасын нақтыландыру, ондағы жаңалықты бөліп көрсету;
* сараптама міндеттерін нақтылау, белгілерін анықтау;
* сараптамалық объектілерінің минималды қажетті санын анықтау.

Сараптама жұмыстарының тиімділігі белгілі бір деңгейде оны жүргізу ұзақтылығына тәуелді болып келеді. Оны өткен зерттеу жұмыстарын талдау көмегімен анықтауға мүмкіндік болады.

Педагогикада сараптаманың бірнеше негізгі түрлері бөлінген. Ең алдымен *табиғи* және *лабораторлық* сараптамасы ажыратылады. Бірінші жағдайда сараптама қарапайым, табиғи жағдайларында жүргізіледі. Сараптамашы қызметтің, клиенттің бастапқы тәрбиесін немесе басқа да сипаттамасын бақылайды. Одан әрі зерттеуші әлеуметтік-педагогикалық қызметінің мазмұны, формалары мен әдістемелеріндегі өзгерістері жүзеге асырылады. Зерттеуші олармен ерекше сұхбат жүргізеді, олардың тиімділігін бақылайды.

Психологиялық-педагогикалық зерттеулерінде констатациялық және қалыптастырушы сараптамасы бөлінеді. Бірінші жағдайда әлеуметтік педагог-зерттеуші сараптамалық жолдарымен зерттелетін педагогикалық жүйені зерттейді.

Әлеуметтік педагогика зерттеулерінің әдістемелер жүйесінде маңызды орынды сауалнамалық әдістері алады. Оларға сұхбаттасу, интервью, анкета жатады. Әлеуметтік психологтар оған тестілеу, баға беру процестерін де жатқызады. Сұхбаттасу мен интервью – бұл зерттеушіні қызықтырушы сауалдары бойынша сауалдары болатын тақырыптарына тұлғалармен ауызша сұхбат алу, ал анкета – жазбаша сұхбат. Сұхбат берушілерді – интервьюерлер деп, ал алушыларды – респондент деп атайды.

Интервьюирлендіру және анкеталандыру барысында ерекше көңіл қойылатын сауалдарына қойылады, өйткені ақпарат көзін алуына бағытталған бірқатар сөздікті ынталандыру мақсаттарын аударуды қажет етеді. интервьюдегі сауалдары анкетадағы секілді мынадай болуы мүмкін:

1. ашық, яғни алдын ала формасы мен түрі көзделмеген жауаптардың сипаты мен саны;
2. жабық, яғни олар бірқатар ұсынылған жауаптарынан бір немесе бірнеше жауаптарын таңдау;
3. жартылай жабық, яғни респондет ұсынылған бір немесе бірнеше жауаптарынан өзінің пікірін қоса отырып, бір жауапты таңдауы.

Интервью сұхбаттасудың кеңінен таралған түрі болып табылады. Сұхбат ақпарат алуда байланысты процестің сипатын алады, ал интервьюде бір тұлға (әлеуметтік педагог) басқа бір тұлғадан (клиент) жеке тұжырымдамасына сай өзіне қажетті сауалына жауап іздейді.

Ақпарат көздерін алу үшін анкеталандыру әдісін пайдаланған жөн. Анкеталандыру процесінің нәтижесіне бірқатар шарттары ықпал етеді: сенімді ақпарат беретін құбылысты сипаттайтын сауалдарды таңдау;тура және жанама сауалдары ретінде қалыптастыру; сауалдарды құрастыруда алдын ала жауаптарды пайдалану; сауалдардың екі мәнді түсінігін алдын алу.

Ғылыми зерттеулерінде әлеуметтік педагогика бойынша үлгілендіру әдісі де кеңінен қолданылады. Бұл басқа бір объектіде кейбір объектілерді сипаттау құбылысы. Объектілердің екіншісі біріншінің үлгісі деп аталады. Жалпы түрінде үлгі белгілі бір зерттеу процесінің жақтарын, байланыстары мен функцияларын анықтайтын элементтер жүйесі ретінде анықталады.

Әлеуметтік педагогикасында үлгілендіру ғылымның теориялық деңгейін арттыру міндетімен байланысты ерекше мәнге ие болады. осы топтың тағы бір кең таралған және қажетті әдісі сұхбаттасу болып табылады.

Осы әдіске қойылатын негізгі талаптары мыналар болып табылады:

* таңдалған тақырыптың өзектілігі;
* тәрбиеленушілер тәжірибесіне тірегі, оларды пайдалану, қателіктерін түзету. Жасқа сәйкес міндетті түрдегі сұхбаттасу динамикасы;
* сұхбаттасу мәтінін мұқият таңдау;
* сұхбаттасудың оңды эмоционалдық келбеті (жағымды ортасы, әлеуметтік педагогтың сенімгерлік қабілеті, оның жауаптарға көзқарасы).

Бұл жалпы талаптары сұхбаттың мәніне, оның қатысушылар құрамына қарай әр түрлі сипат алады.

«Диспут» латын тілінен аударғанда «талқылаймын», «пікір таласамын» дегенді білдіреді. Бұл әдіс ой пікірді, бағаларын, сенімдерін қалыптастырады; ол бұрыннан келе жатқан ашық заңдылықтарға негізделген: пікір алмасу процесінде қалыптасатын білім, әр түрлі көзқарастары, төзімділігі мен тұрақтылығы. Диспут белгілі бір нәтижелік шешімдерін талап етпейді. Ол қатысушыларға өз көзқарастарын қорғауға түсініктерін талдауға мүмкіндік береді.

Диспут әлеуметтік педагог та, тәрбиеленуші де тарапынан мұқият таңдауларын талап етеді.

*Этикалық тақырыпқа әңгімелесу* әлеуметтік педагогпен мектепке дейінгі және мектеп жасынан кіші балалармен жұмысында қолданылуы мүмкін. әңгіменің мазмұны балаларға әсер қалдыруы мақсатында айқын сипатталуы керек.

*Лекция* – бұл әлеуметтік-саяси, адамгершілікті, эстетикалық мазмұнды мәселелерінің жүйелі түрде баяндалу формасы. Лекцияның логикалық ортасы ғылыми таным саласына жатқызылатын теориялық жалпыландыру болып табылады. Әдіс ретінде лекцияның айырмашылығы – оның сендірерлік, дәлелдемелік және дәйектілік қабілеттерінде. Тыңдайшылары педагогтың айқын және дербес ойлау стиліне қызығып назар аударады, оның тақырыптан тыс күтпеген фактілерді іздеп табу қабілетіне зер салады.

Қызметті ұйымдастыру әдістеріне мыналар жатады: педагогикалық талаптары, қоғамдық пікірі, жаттығулар, қоғамдық пайдалы қызметті ұйымдастыру әдісі, шығармашылық ойындарды пайдалану әдісі және т.б.

*Педагогикалық талаптарында* тәрбиелеу процесі, сыртқы және ішкі диалект секілді заңдылықтары айқын көрінеді. Педагогикалық талабы жеке тұлғаның дамуын алдын алып қоймай, сондай-ақ тәрбиеленуші талаптарын қанағаттандыруы тиіс. Педагогикалық талаптарының мазмұны қоғамда қызмет ететін адамгершілікті нормаларымен анықталады.

Ұсыну формасына қарай тура және жанама талаптары ажыратылады. Тура талаптары жағымды, нұсқаулықты және шешушілік қасиеттерімен сипатталады. Олар бұйрық, үкім, жарлық формасында беріледі. Жанама талаптары (өтініш, кеңес, лебіз және т.б.) тәрбиеленушілерде қалыптасқан мотивтері, мақсаттары, нанымдары формасына тіреледі.

*Қоғамдық пікір* – ұйымдастырылатын қызметтің басқа да бір мотивацияландыру әдістерінің маңызды бір түрі. Ол дамыған топтың болуы кезінде ғана пайдаланылады. Оның диалектикасы, топты ұйымдастыру бойынша күрделі педагогикалық қызметтің нәтижесінде қалыптасуынан құралады.

*Жаттығулар* – бұл іс әрекеттердің жүйелі түрде қайталануы. Тәжірибелік іс әрекеттерінің тұрақтылығы, нақтылығы, сатылылығы, күрделенуі нәтижесінде тәрбиеленушінің құнды төзімді тәрбие формаларын өңдеуге әкеледі.

Тәрбиелеу процестерінде жаттығуларға қойылатын әдістемелік талаптарына келесілер жатады:

* тәрбиеленушінің жаттығу іс әрекеттерінің пайдасы мен қажеттілігін сезіну негізінде ғана жаттығулар жүргізу;
* ең алдымен жүргізілетін іс әрекеттің нақтылығына қол жеткізу және содан соң жылдамдығын арттыру;
* жекеше түрде пайдалы әдісті дағдылану мақсатында қайталау саны, ол тәрбиеленушінің тәжірибесіне тәуелді болып келеді;
* жаттығулардың нәтижелерін қабылдау балаларда эмоционалды түрде бекітілуі тиіс.

Ұйымдастырушылық іс әрекеттеріне тәрбиелеудің ерте сатысында тәрбиеленушінің өзін өзі тәрбиелеуіне әкеледі.

*Қоғамдық пайдалы қызметті ұйымдастыру әдісі* балаларда құнды мотивтері мен қоғамдық тәрбие тәсілдерін қалыптастырады. Ол әлеуметтік педагогқа балалар алдына қойылған әр түрлі қиыншылықтарды төзіп өтудің кең, тәжірибелік түрде сарқылмайтын мүмкіндіктерін ұсынған еді.

Бұл әдіс бірқатар тәсілдердің көмегімен жүзеге асырылады. Олардың негізгі түрлері:

* балаларды қызмет ету объектілерін іздестіруге тарту;
* алға қойылған мақсаттарына бірге қол жеткізу, оларды табу амалдарын жоспарлау;
* қатысушылары арасында міндеттерді бөліп тарату;
* топтық бақылау, нәтижелерді талдау және бағалау жұмыстарын ұйымдастыру.

*Шығармашылық ойындарды пайдалану әдісі*. Шығармашылық ойындарға әуес білдіретін балалар еліктіргіш мақсаттарына ұмтылады. Ойын сауық қызметі өзінің мәні бойынша шығармашылықты; оның әр қатысушысы біруақытта соавтор болып келеді; белсенді ұстанымда қызмет етеді.

Ойынның тәрбиелеу мәні, белгілі бір адамгершілік үлгісін тәрбиелеу процесінде көрсетіп, оны балаларға қызықтырып, ойынға деген ынтасын одан әрі жігерлендіруден тұрады. Осы әдісті пайдаланған кезде әлеуметтік педагог келесідей талаптарын орындауына міндетті:

* ойынның идеясын ұсыну, бірақ балаларға оны міндеттемеу;
* балаларға оның мазмұнын одан әрі жетілдіру, толықтыруына жәрдемдесу;
* рөлдерді бөліп тарату кезінде барлық мүмкіндіктерін қанағаттандыру және әр баланы оның жеке тұлғалық қасиетін қалыптастыратын ұстанымға тұрғызу;
* қажетті құралдарымен жабдықтандыру;
* «ойынды бітіру» мүмкіндігін қамтамасыз ету, міндетті атқарып болмағанға дейін ойынды тоқтатпау.

Ойыннан кейін осындай ойын сауық элементерін балалардың күнделікті өміріне қатыстыру.

Қызметті ынталандыру әдістеріне мадақтау, жазалау және «жарылыс» жатады.

Мадақтау деп бір немесе бірнеше адамның іс әрекеттері мен тәрбиесіне оңды баға беруімен сипатталады. Тәрбиелеу мәні, олардың адам тәрбиесіндегі оңды белгілерін дамыту және бекітуіне ықпал етуінен тұрады.

Осы әдісті пайдалану тиімділігі әлеуметтік педагогтың келесідей талаптарын сақтауға тәуелді болып келеді:

* шынайы жетістіктерін ғана мадақтау;
* белгілі бір адамды жиі мадақтай бермеу;
* топпен мадақтау қолдауы мен сенімгерлігін тану қажеттілігі;
* мадақтау әдісін таңдау кезінде тәрбиеленушінің жастық және жеке тұлғалық ерекшеліктерін ескеру.

Мадақтау түрлері мыналар болуы мүмкін: сенімділік, сыйлаушылық, ризашылық, марапаттау, құрметті міндеттерін ұсыну және т.б.

*Жазалау* топқа немесе жеке тұлғаға қойылатын белгілі бір талаптардың ұсыну формасы ретіне көрінеді. Жазалау процесінің тәрбиелеу мәні, олар адамға өз кемшіліктерін тануға, олардың алдын алуына және алға қойылған мақсаттарына жетуіне көмектеседі.

А.С.Макаренконың айтуы бойынша, «жазалаудың мәні адамның бір топпен оның бұрыс әрекеті жөніндегі айыпталуына күйзелуі» дегенді білдіреді.

Әрине, дұрыс тәлім тәрбиені жазалау, наным және жаттығулар әдістерінің көмегінсіз де жеткізуге болады. осылайша, В.А.Сухомлинский жазалау әдістеріне қарсы шыққандардың бірі болды.

Тәрбиелеу процесінде педагог немесе топ тарапынан тәрбиеленушіге қарым қатынасын өзгертетін жазалау формасын да пайдалануға болады. Жалпы, жазалау шарасын тиімді пайдалану әлеуметтік педагогтың белгілі бір шеберлігіне тәуелді болып келеді.

«*Жарылыс*» әдісі. Бұл әдіске атауын А.С.Макаренко алғаш оның әсерін көрсетіп, сипаттаған кезде берген еді. Бұл қайта тәрбиелеу әдісі, педагогтың шамасы келмеген жағдайда, оңды өзгерістері шоғырланып жиналған кезде ғана мүмкін болады. «Жарылыс» - бұл тәрбиеленушіде қалыптасқан жалған, бұрыс ұстанымын тез арада бұзу, «жару» әдістерінің бірі деп есептеледі. Мұндай шарасы тек жазалау емес, сонымен қатар теріс күдіктену әрекеттерінен де жүзеге асырылады. Оның ерекше белгілері – бала үшін кенеттен болатын жоғары эмоционалды заряды болып табылады. «Жарылыс» әдісі өзінің кенеттілігімен адамды абайсызда қапыда басады, ал күшті эмоционалдық әсері оның өз қарапайым тәртібінде жауап беру мүмкіндігінен айырады. Сол сәтте, өзінің ұстанымын жоғалтып, оған ұсынылған жаңа жолын таңдайды.

«Жарылыс» әдісі, алайда, адам өзінің кемшіліктерін жақтырмаған жағдайда да тиімдірек қолданыс табуы да мүмкін. Басқа бір жағынан, осы әдістің ерекшелігі қайта тәрбиелеу мәнін шешпейді, ал оның педагогикалық қызметінің одан әрі жылжуына жол ашады. Бұрыңғы ұстанымының бұзылуы жаңа түрінің қалыптасуына қарағанда әлдеқайда тезірек жүреді. Соңғысы ұзақ мерзімді жұмыс уақытын талап етеді. сондықтан осы әдістерін пайдалану үлкен күдіктілік және нанымдылық қабілеттерін талап етеді.

Әлеуметтік педагогика әдістерінің үшінші тобына **әлеуметтік-психологиялық көмек беру** әдістері құрайды. Оларға психологиялық кеңес беру, әлеуметтік-психологиялық тренинг және аутотренинг, іскерлік ойын сауық және т.б. жатады.

*Психологиялық кеңес беру* әлеуметтік педагогтардың және психологиялық-педагогикалық қызметтерінің ең көп таралған әдістерінің бірі болып саналады. Ол жеке тұлғалық, бала-ата ана, ерлі зайыпты және басқа да психологиялық сипаттағы мәселелердің шешімін табуында психологиялық көмек беруді білдіреді.

Психологиялық кеңес беруді әр түрлі психологиялық мәселелерін шешуге бағытталған адамдармен тікелей жұмыс істеуімен анықталады.

Аутотренинг – психотерапиялық әдісі, ол клиенттерді ой қабілет белсенділігін қадағалауға, ой пікірлерін дамыту және оларды бір жерге шоғырландыруына үйретеді. Бұл арнайы жаттығулар кешені өзін өзі тәрбиелеу және өзін өзі иландыруына негізделеді. Аутотренинг жеке психикалық жағдайы мен тәрбиесін басқару үшін адаммен қолданылады.

Аутотренинг әдістері 30-жж неміс психотерапевты И.Шульц жасақтаған еді. Қазіргі уақытта, бір маманның есептеулері бойынша, аутотренингке арналған баяндамалардың саны 4мыңнан асты. Әлеуметтік педагог аутотренинг әдістерін әрбір клиент үшін дербес түрде таңдау керек екендігін ұмытпау керек.

Әлеуметтік-психологиялық тренинг белгілі бір топта адамның қарым қатынас және байланыс, өзін өзі тану дағдылары мен білімдерін қалыптастырудың топтық әдістер кешенін білдіреді.

*Әлеуметтік-психологиялық тренинг* жеке тұлғаның жалпы коммуникативты дайындылығын қалыптастыру және жетілдіру мақсаттарында (мысалы, тілдесумен байланысты өмірлік қиыншылықтары бар адамдар үшін), сондай-ақ басқа бір адамдармен интенсивты қарым қатынас ұстаушы маман өкілдерінде коммуникативты дағдыларын өңдеу үшін қолданылады.

*Іскерлік ойыны* – осы тәжірибе түрі үшін белгілі бір қызметтің құралдық және әлеуметтік мазмұнын қайта құру формасы. Іскерлік ойындарын жүргізу имитациялық үлгілерінде қатысушылардың қызметтерін ашып көрсетуді білдіреді.

Әлеуметтік педагогтың тәжірибесінде іскерлік ойындары кеңінен қолданылады, олардың мақсаттары педагогикалық жағдайларды үлгілендіру болып табылады.

 «Әдіс» ұғымын грек тілінен аударғанда «жол», «тәсіл» деген мағынаны білдіреді. Әдіс проблемасы - әлеуметтік педагогикада ең өзекті мәселелердің бірі, өйткені тұлғамен тәрбиелік жұмыс жүргізудің құралы көп жағдайда әлеуметтік-педагогикалық ықпал етудің тиімділігіне байланысты.

Әлеуметтік педагогикадағы әдістерді үлкен үш топқа біріктіріп, классификациялауға болады деп көрсетеді ғалым Ф.А.Мустаева өзінің «Әлеуметтік педагогика» деп аталатын кітабында. Олар мынадай:

1.Зерттеу әдістері;

2.Тәрбие әдістері;

3. Әлеуметтік-педагогикалық тұрғыда көмек беру әдістері.

Ғылыми зерттеу әдістері – бұл ғылыми теориялардың байланыстылық, қатынас, тәуелділік заңдылықтарын орнату мен орналастыру мақсатында ғылыми ақпараттарды алудың тәсілдері. Зерттеу әдістерін қолдану әлеуметтік педагогиканы ғылым ретінде дамыту мен жетілдіру үшін маңызды.

Ғылыми зерттеу жұмысының екі түрі бар. Олар: эмпирикалық және теориялық.

*Эмпиризм*- бұл философиялық ілім, ол ғылымның бір ғана көзінен алынған білім. Эмпирикалық таным практикалық тәжірибені, шындық болмысты зерттеуге негізделеді.

Теориялық зерттеуде жоғарыдағы әдістермен қоса абстрактілеу, идеяландыру, модельдеу және т.б. әдістер қолданылады. Сонымен бiрге логикалық, анализ-синтез, индукция-дедукция әдістері де қолданылады. Эмпирикалық зерттеуде *бақылау, баяндау, эксперимент*сияқты зерттеу әдістері қолданылады.

Енді әлеуметтік-педагогикалық ғылыми-зерттеу әдістеріне жеке-жеке тоқталып өтелік:

 *Бақылау әдісі* педагогикалық құбылыстарды тікелей қабылдау негізінде танып білу тәсілі. Бақылау әдісінің негізгі функциясы бақылау объектісі мен әлеуметтік педагог арасындағы тікелей және қайтымды байланыстар жағдайындағы зерттеліп отырған процес туралы мәліметтерді іріктеп, таңдап алудан тұрады.

*Педагогикалық экспенимент*зерттеу басында қойылған ғылыми болжамның негізділігі мен дұрыстығын айқындауда дәлелді тексеру мен ғылыми-объективтілікті қамтамасыз ететін зерттеудің кешенді әдістерінің бірі.

Педагогика ғылымында экспериментті жүргізу *табиғи* және *лабораториялық* жолмен іске асырылады.

Әлеуметтік педагогикадағы зерттеу әдістері жүйесінде сұрау әдістерінің орны ерекше. Оларға *сұхбат, интервью, анкета әдістері* жатады.

Әлеуметтік педагогика бойынша ғылыми зерттеулерде *моделдеу*әдістері де жиі қолданылады. Жалпылама түрде алғанда модель зерттеу пәнінің функциясының, нақтылы қырларының, элементтерінің жүйесі ретінде айқындалады.
 Әлеуметтік педагогикада *озат педагогикалық тәжірибелерді зерделеу**мен қорыту* әдісі үлкен қолданысқа ие.

Әлеуметтік-педагогикалық ғылымдағы мәліметтерді өңдеу үшін зерттеудің *математикалық әдістері* қолданылады. Оларға ранжирлеу (жинақталған мәліметтерді нақтылы заңдылықпен орналастыру, өсу немесе кему ретімен орналастыру, әрбір зерттелген нәтиженің орнын анықтау), шкалалау (педагогикалық құбылыстың жекелеген қырына баға беруде сандық көрсеткіштерді ендіруге мүмкіндік беретін әдіс) және т.б. әдістер жатады.

Әлеуметтік педагогиканың екінші тобын **тәрбие әдістері** құрайды.

«Әдіс» деген сөз гректің «методос» деген сөзінен шыққан. «Метод» деген ұғым «белгілі ақиқатқа, шындыққа, мақсатқа жетудің жолдары» деген мағынаны білдіреді.

Сипатына қарай топтастырылған тәрбие әдістері - сендіру, жаттықтыру, мадақтау және жазалау, іс-әрекетті ұйымдастыру, оқушының тәртібіне ықпал ету әдістері болып бөлінеді.

Нәтижесіне қарай топтастырылған тәрбие әдістері:

• адамгершілікті қалыптастыруға бағытталған түрткілер, қатынастар, түсініктер, идеялар тудыратын әдістер;

• әдептілікті және тәртіптілікті қалыптастыратын әдістер.

Қазіргі кезде тәрбие әдістерін жіктеудің 11-ден астам түрі бар. Солардың ішінде Т. Е. Конникова, Г. И. Щукина және В. С. Сластенин жасаған тәрбие әдістерін жіктеуде бірізділік байқалады.

Осыған орай тәрбие әдістері төрт топқа жіктеледі:

• қоғамдық сананы қалыптастыру мақсатында қолданылатын әдістер;

• баланың мінез-құлқы мен іс-әрекетін қалыптастыру мақсатында қолданылатын әдістер;

• баланың мінез-құлқы мен іс-әрекетін ынталандыру мақсатында қолданылатын әдістер;

• мінез-құлық пен іс-әрекетке бақылау жасауды, өзін-өзі бақылауды ұйымдастыруды жүзеге асыру әдістері.

Жеке адамның санасын қалыптастыру әдістеріне мыналар жатады: этикалық әңгіме; әңгімелесу; пікірталас; лекциялар; өнеге; көз жеткізу (ситуация).

*Мадақтау әдісі* дегеніміз - тәрбиешінің баланың жағымды іс-әрекетін, мінез-құлқын көріп бағалай білуі және оны көпшілік, ұжым алдында қолдайтынын жария етуі.

Тәрбие әдістерінің бұрынан келе жатқан түрі - *жазалау әдісі* кеңінен танымал, әрі өте күрделі әдіс. *Жазалау* тәрбиеленушілердің теріс қылықтарының алдын алу мен қайта тәрбиелеуге бағытталған жеке тұлғаның немесе ұжымның нақтылы бір талаптарын қоюдың формасы ретінде қолданылады.

*«Жарылыс»* әдісі. А. М. Макаренко ең алғаш бұл әдістің мәні мен қолданылу мақсатын аша отырып, осылайша ат қойған.

Әлеуметтік педагогиканың тәрбие әдістерінің үшінші тобына **әлеуметтік-психологиялық көмек көрсету әдістері** жатады.Оған психологиялық кеңес беру, аутотренинг, қызметтік ойындар және т.б. жатады.

*Психологиялық кеңес беру* психологиялық-педагогикалық қызмет пен әлеуметтік жұмыс қызметіндегі ең кеңінен тараған әдістердің бірі болып табылады.

*Аутотренинг* – клиенттерді бұлшықеттерін релаксация жасауға, өзін-өзі сендіруге ерік жігерін бағыттай алуға, зейінін бір орталыққа шоғырландыруды дамытуға және ерікті ақыл-ой белсенділігін басқара білуге бейімдейтін психотерапиялық әдіс.

*Әлеуметтік-психологиялық тренинг*  топтағы адамдармен өзара қарым-қатынасқа түсуде өзін-өзі танып білу білігі мен дағдыларын қалыптастырудың топтық әдістерінің жиынтығын құрайды.

*Қызметтік ойындар* - нақтылы бір қызмет түрінің әлеуметтік мазмұнын, қайта жасаудың, тәжірибе типіне тән сипаттағы қарым-қатынас жүйесін моделдеудің формасы.

*Тұжырым:*

*1.Кез келген ғылым саласы секiлдi әлеуметтік педагогика ғылымының да өз дамуында қолданатын зерттеу әдiстерi бар және олар өзiндiк ерекшелiкке ие.*

*2.Әлеуметтік педагогика ғылымының зерттеу әдiстерi жалпы педагогика ғылымының зерттеу әдістерін пайдаланады: теориялық және эмпирикалық әдiстер. Теориялық әдiстерге барлық теория жүзiнде қарастырылатын әрекеттердi, ал эмпирикалық әдiске барлық практикалық-әрекеттiк негiзде жүргiзiлетiн әдiстердi жатқызамыз.*

*3.Әлеуметтік педагогиканың зерттеу әдiстерi ғылымның дамуына және орын алып отырған проблемаларды шешудiң жолдарын анықтау мақсатына қызмет етуi тиiс.*

*4.Әлеуметтік педагогикалық әдiстердi қолдануда басқа ғылымдар байланысы назардан тыс қалмайды. Мысалы, тәрбие әдістері, тарихи шолу мен жүйелеу әдістері, психологиялық кеңес беру әдістері, статистикалық мәлiметтердi пайдалану, салыстырмалы талдаулар жасау, математикалық есептеулер мен жобалаулар педагогика салалары арасындағы және ғылымаралық байланысты қамтамасыз етедi.*

***2. Инновациялық тұғыр***. *Білім беру жүйесіндегі инновациялық үдеріс түсінігі және мәні****.*** Әлеуметтік өмірдің барлық саласындағы түбірлі өзгерістер, ғылым мен мәдениеттегі ілгерілеу, педагогикалық қызмет саласындағы жаңа талаптар білім жүйесіндегі қайта құруға әкеліп соқтырды. Бұл салаларды әрі қарай жетілдірудің бірден-бір мүмкін жолы – инновация, яғни педагогикалық жаңалықтарды игеру мен қолдануды басқаратын үрдістер. Бұл - білім беру мазмұнына, білім беру және тәрбиелеу әдістеріне, білім беру мекемелерін ұйымдастыру және басқару жұмыстарына байланысты.

Инновация деген не? «Инновация» ағылшын тілінен аударғанда (Innovation)

«иновацияға кіріспе» дегенді білдіреді. Бұл термин мәдени антропологияда пайда болды. Ол бір мәдениет жетістіктерін сауда, тауар алмасу үрдістеріне пайдалану, аудару дегенді білдіреді. «Инновация» термині антропологиядан экономикаға, содан соң педагогикаға көшіп, оқыту мен тәрбие жүйесіндегі, оқыту әдістемесіндегі білім беру мекемелерінің практикалық немесе ғылыми әрекетінде туындаған түрлі өзгерістерді зерттеді.

Педагогикалық инноватиканың ғылым ретінде дамуына К.Ангеловский, М.С. Бургин, В.И. Загвязинский, В.П. Кваша, М.В. Кларин, Н.В. Коноплина, А.В. Лоренсов, В.Я. Ляудис, Е.П. Морозов, П.И. Пидкасистый, Л.С. Подымова, М.М. Поташник, В.А. Сластенин, О.Г. Хомерики, Н.Р. Юсуфбекова және т.б. педагог ғалымдардың еңбектері маңызды үлес қосты.

Республикамызда педагогикалық инноватиканың теориялық-әдіснамалық негіздерін зерттеген К. Ажибеков, Б.Р. Айтмамбетова, К. Құдайбергенова, С.Н. Лактионова, А.Қ. Мыңбаева, Т.А. Линчевская, Р.М. Масырова, М.А. Шкутина және тағы басқа қазақстандық педагогтардың еңбектерін ерекше атап өту керек.

Педагогикалық білім беру жүйесінде оқытушының жеке тұлғасын қалыптастырудың теориялық-әдіснамалық негіздерін В.П. Беспалько, Е.В. Бондаревская, Е.В. Харламов, В.А. Сластенин, А.И. Пискунов, З.А. Исаева, Ж.Р. Баширова сияқты ғалымдар өз зерттеулерінде қарастырды.

50-ші жылдардың аяғында Германияда, АҚШ-та және тағы басқа елдерде педагогикалық жаңалықтарды оқу және қорыту орталығы пайда болып, білім беру саласының жаңалықтарына байланысты арнайы басылымдар шыға бастады.(мысалы, « information at innovation en education Educatioal innovation in the United States» және басқалар ).

Біздің елімізде де дәл осындай үрдістер жүріп жатты. Алайда олар басқаша аталды. Әңгіме педагогикалық тәжірибенің таратылуы туралы, білім қызметкерлерінің оны пайдалануға дайындығы туралы және ұсынылған жаңалықтардың жаңалығы, оларды бағалау тәсілдері туралы болды. Әдетте, инновация дәстүрлі мәселелерді жаңаша шешу нәтижесінде, фактілерді ұғыну және жинақтау үрдісінің ұзақтығы нәтижесінде пайда болды. Қазіргі кездегі инновацияның көбі тарихи тәжірибемен тығыз байланысты және оның өткен уақытта белгісі, ұқсасы бар. Бұл инновациялық үрдістің белгілі тұжырымдарға сәйкес келетін және белгілі бір жағдайларға өзекті және бейімделген, белгілі бір мақсатқа бағытталған және қазіргі заманғы идеяның құрылу, орнығу, қолдану және жойылу үрдісі екенін түсінуге мүмкіндік береді. Ол жаңалықтар кіретін жүйенің сапалы жақсаруына бағытталған, оған қатысушыларды ынталандырады және олардың көзқарастарын жаңалықтар тұрғысынан өзгертеді.

Инновациялық білім беру үрдісінің негізінде педагогиканың екі басты мәселесі жатыр:

-педагогикалық тәжірибені зерттеу мәселесі;

-психология мен педагогика ғылымының жетістіктерін тәжірибеге жеткізу мәселесі.

Білім берудегі инновациялық үрдістің нәтижесі теориялық және тәжірибелік жағынан жаңалықтарды қолдану болып табылады. Білім беру жүйесінде инновация білім беру мақсатына жаңалықтар енгізу, жаңа мазмұнды жаңа тәсілдер мен тәжірибелер және білім беру формаларын қайта жасауды, жаңа педагогикалық жүйені енгізу және таратуды, мектепті басқарудың жаңа технологияларын жасау және дамытуды және мектеп жаңа білім беру бағытын ұстанғанда, оның мақсаты, мазмұны, әдісі жаңа талаптарға сай болуын жобалайды.

Олардың дамуын екі факторға бөліп қарастырамыз:

Объективті факторлар – инновациялық әрекеттің қарқынды дамуына жағдай жасау және оның нәтижелерін қабылдауды қамтамасыз ету.

Субъективті факторлар – инновациялық үдеріс субъектісімен тығыз байланысты. Инновациялық үрдіс субъектілеріне ғалым-педагогтар, мұғалімдер және білім беру саласында инновацияға бағытталған әрекеттің басқа да қызметкерлері жатады.

*«Инновациялық әрекет» түсінігінің мазмұны қандай? Педагогикалық әрекеттің инновациялық бағыттылығының мәні.*Әдетте, бұл - түсінік инновациялық үрдіс әрекет субъектілерінің – зерттеушілердің, жазылымдарды даярлаушылардың, техниканы басқарушы мамандардың, инновацияның таралуына және құрылуына қолайлы жағдай жасайтын мамандардың әрекет жиынтығын білдіреді. Инновациялық үрдістегі ұжымдық әрекет туралы сөз болғандықтан, бұндай анықтама дәлме-дәл келеді. Біз жеке субъект деңгейіне келсек, онда инновациялық үрдістің жеке алынған субъектісінің әрекетін қарастырамыз. Бұл жағдайда инновациялық әрекеттің объектісі бұдан бұрын қалыптасқан және осы уақытта оның тәсілдері, құралдары адамдардың осы қауымдастығы үшін біркелкілік қайтажасалымды сипатқа ие әрекеттің басқа түрлері болып табылады.

**Педагогикалық әрекеттің инновациялық бағыттарын не дамытады?** Бұл сұраққа жауап ретінде ең бірінші болып, әрине, қоғамда пайда болатын және Конституция мен « Білім туралы» Заңда жарияланған жаңа білім саясатындағы, білім жүйесіндегі әлеуметтік-экономикалық жаңартулардың пайда болулары әсер етеді. Бұл саясаттың түпкі мағынасы - білім беру мазмұнын гуманитарландыруға, оқу пәндері құрамының, көлемінің өзгеруіне, жаңа оқу сабақтарын енгізуге, мұғалімдердің педагогикалық жаңалықтарды қабылдауына қатынасын өзгертуінде. Мектеп тәжірибесінде мынандай мектепті жаңарту жолдары бар: жеке тәжірибенің дамуы; басқалар жасаған тәжірибені алу; ғылыми жазылымдарды меңгеру; қателер мен сынақтар әдісі; эксперимент.

**Инновациялық әрекет кезеңдері.** Инновация идеяның пайда болу кезінен бастап тәжірибеге енгенге дейін бірнеше кезеңдерден өтеді: білім беру және тәрбиелеу міндеттерін шешу туралы негізделген ұсыныс, әлгі әдістеменің кең қолданылуы, толық игерілуі. Бұл жерде үрдіс аяқталмайды. Инновацияның жасалуы және дамуы мәселелерді шешуге керек жаңа қағидаларға жеткенше жүргізіледі. Осындай ыңғай ұсынылған идеялар мен ұсыныстардың дамуын сақтауға, тәжірибелік әсерін талдауға, жаңалықтар енгізу көлемін сақтауға жағдай жасайды. Жұмыстың жаңа формаларын игеру үшін белгілі бір уақыт, соған сәйкес жабдықтау, мұғалімдерді дайындау, жаңаша жағдайларда ұжымдардың жұмысқа дайындаулары қажет.

Әртүрлі жағдайларда жаңалықтарды қолдану сипаты мұғалімдердің мамандық деңгейіне, мектеп оқушыларының қабылдау дәрежесіне, өмір сүру салтына байланысты. Психологиялық және педагогикалық мақсаттың бірегейлігі идеяларды іске асыру үшін әртүрлі әдістер мен қосымша зерттеулерді талап етеді. Осы жаңалықтарды нақты ортада қолдану қажет, ұжымдық құрылымның белгілі бір енжарлығына төтеп беру керек. Әсіресе, адамдар арасындағы қатынастарға қатысты инновацияны іске асыру қиын. Қарсылық білдіріледі, болатын өзгерістерді барынша азайтуға ұмтылыс байқалады. Әсіресе, ғылымды және білім беруді басқарудың қалыптасқан жүйесіне жаңалық енгізу оңай шаруа емес. Оқу-тәрбие үрдісінің кейбір жақтарын жетілдіргісі, ескі әдістер мен тәсілдері ауыстырғысы келетіндерге баршама табыстарға жету мүмкіндіктері бар.

Айта кететін бір жайт, инновация мұғалімдер мамандығы деңгейіне тәуелсіз болғанда, жағымды нәтиже бермеген. Үнемі оң нәтижелер беретін, тексерілген тәжірибені тез арада жаңаға айырбастай салмай, сақтау керек.

**Инновациялардың жіктелуі.** Қолдану ерекшелігі мен орнына байланысты жаңалық енгізудің бірнеше түрлері енгізіледі: **технологиялық, әдістемелік**, **ұйымдастырушылық, басқарушылық, экономикалық, әлеуметтік, құқықтық.** Инновацияның тәжірибеге және ғылымға қосатын үлесінің сипатын теориялық және тәжірибелік деп айыруға болады.

**Теориялық инновациялар.** Теориялық инновацияларға тұжырымдамаларды, болжамдарды, ыңғайларды, әдістерді, заңдылықтарды, бағыттарды, жіктеулерді, білім мен тәрбиедегі зерттеу нәтижесінде алынған ұстанымдарды жатқызады.

**Тәжірибелік инновациялар.** Жаңа әдістер, ережелер, бағдарламалар, дидактика саласындағы ұсыныстар, тәрбиелеу теориясы, мектептану, білім берудің техникалық құралдары, приборлар мен нұсқалар, табиғи объектілер, тәжірибелік инновацияларға жатады.

Білім беру және тәрбиелеу саласында жаңалықтар енгізуден жаңа білімді ажырата білу керек. Бір жағдайда жаңа идея, жаңа білімнің құрылуы іске асса, екіншісінде оны қолдану үрдісі іске асады.

Инновациялар уақыттық және сапалық параметрлеріне қарай ажаратылады. Жаңалықтар енгізу уақытқа тәуелсіз бағалануы қажет. Бұл көзқарас бойынша, белгілі жағдайды іске асырған педагогтарды жаңашылдар деп есептеген жөн. Ғылыми жұмыста іс басқа. Бұндай басымдылыққа ғылымда жаңа білімді алғаш кім алса, сол мәселеге қоғамның назарын аударса, сол ие болады. Белгілі бір дәрежеде техникаға тән түсініктер оқыту немесе тәрбиелеу әдістемесіндегі жаңалықтарды сипаттауға қолданылуы мүмкін. Идея әр оқу ұйымдарында белгілі болып, әр аймаққа таралып өз әсерін тигізгенімен, бірақ арнайы жаңа жағдайларда қаралмайтын болады. Әңгіме әр аймақтағы әдебиет, тарих, биология және тағы басқа пәндерде жоғары және кіші сыныптар оқушыларының еңбек, моралдық, экологиялық, саяси-идеялық тәрбиесі жөнінде болып отыр.

Білім беру саласында жаңалықтар енгізуді бағалау үшін сапалы талдау керек. Ол алынған білімнің белгілі білім қатарындағы орнын және сабақтастығын көрсетеді.

**Нақтылау деңгейі.** Бұл деңгейде инновация білім алу тәрбиеге байланысты жеке теориялық немесе тәжірибелік қағидаларды нақтылайды. Педагогика ғылымында бұл деңгейді жаңашылдықтың модификациялық типі деп атайды (М.М.Поташник). Оның мазмұнына ұқсас нәрсені тиімді ету, түр өзгерту (бағдарлама, әдістеме, құрамы) жатады. Өзгертуді белгілі әдістемені жаңа пәнді оқытуға көшіру деп те түсінеді. Оған мысал, П.М.Эрдниевтің математикалық материал негізінде жасаған дидиктикалық бірліктерді ірілендіру әдісін тарих және басқа да оқу пәндеріне көшіру мысал бола алады.

 **Толықтыру деңгейі.** Инновация білім алуда және тәрбиеде белгілі теориялық және тәжірибелік жағдайды кеңейтеді. Бұрын әйгілі болмаған білімнің жаңа қырларын ашады. Оны толық өзгертпей, жаңа толықтырулар енгізеді. Оған мысал ретінде, Мәскеу қаласының №109 орта мектебінің бастауыш сыныптар мұғалімі Е.Н. Потапованың алты-жеті жасар балаларға жазу үйрету әдістемесін құру тәжірибесін келтіруге болады (Қараңыз: Потапова Е.Н. Радость познания.-М.,1990).

 **Қайта құрылу деңгейі.** Ол бұрын теорияда болмаған білім беру және тәрбие саласында жаңа идеямен, ыңғаймен сипатталады. Көзқарастар нүктесі ауысып, тиімді ыңғай ұсынылады. Бұған дидактикада оқытуды тұтас қарастыру тәсілі жатады.

И.П. Волков, Г.И. Гончарова, И.П. Иванов, Е.А. Ямбург және тағы басқа әйгілі педагогтардың жаңашылдық және зерттеу тәжірибесінде Ресей мектептерінің жаңартылған үлгілерін көрсетті. Олардың педагогикалық жаңалықтарымен, нәтижелері бүкіл ел мұғалімінің игілігіне айналды.

Педагогикалық инновациялардың прогресшілдік өлшемдері әр түрлі нәтижелерде көрінуі мүмкін. Мысалы, белгілі бір мәселені толық немесе жартылай шешетін әдістемелердің жаңа баламалары жасалынады. Жаңа тұжырымдамалар, идеялар, жіктеулер, тәрбие мен оқыту саласындағы түрлі құбылыстар мен фактілерді түсіндіреді. Болашақ тәрбие жүйелерін жасауға мүмкіндік беретін болжамдар жасау және нақтылаудың болашағы зор. Жаңа идеялар мен технологиялар келешек ізденістердің жолдары мен бағыттарын ашады. Тиімді ұсыныстар даярлайды, өзекті зерттеу жобалары мен бағдарламаларын жасауға мүмкіндік береді. Ұсынылған жаңалықтар теориялық немесе эмпирикалық деңгейде негіделуі керек. Негізгі өлшемдеріне жататындар:

-күтілген нәтижелерге жету үшін мұғалімдер мен оқушылардың күшін оңтайлы жұмсау;

-мұғалімдер әрекетіндегі нәтижелердің тұрақтылығын көрсететін нәтижелілік;

-жаппай тәжірибеде инновацияларды шығармашылықпен пайдалану мүмкіндігі.

 Аталған өлшемдер педагогикалық жаңалықтарды, білім беру үрдісінде ғылыми және практикалық ашылымдарды ажыратуға жағдай жасайды. Онда бұл өлшемдер педагогикалық шығармашылықтың негізін құрайды.

Адамзат дамуының жаңа кезеңіне инновациялық білім беру жүйесі, оқыту жүйесі, білім беру философиясы және білім үлгісі сай келуі тиіс. Бұл үшін білім үлгісінің мүмкін болатын даму бағыттары жөніндегі білім керек.

Педагогикалық инноватиканың дамуы бірізділік, орталыққа бағыныштылық әсерінен тұйыққа тіреліп, кешеуілдеп келсе, соңғы жылдары демократиялық өзгерістер педагогикалық шығармашылыққа, шығармашылық құндылыққа ерік беріп, педагогикалық инноватика өз дәрежесінде еркін дамуда. Инновация теориясымен, әдіснамасымен ТМД елдерінде, Қазақстан көлемінде айналысып жүрген ғалымдардың еңбектері инновациялық үдерісті зерттеу жұмыстарын тереңдетуге мүмкіндік туғызып отыр. Өткен ғасырдың 80-жылдарының екінші жартысында мұғалімнің қызметін жаңаша ұйымдастыру мәселесін дамытуға бағытталған, педагогикалық инновация мен педагогикалық қызметтің жаңа қырын зерттейтін шығармашылық үдеріс ретінде пайда болған зерттеулер Ф.Н. Гоноболин, В.И. Загвязинский, В.А. Кан-Калик, Н.В. Кузьмина, Н.Д. Никандров, Я.А. Пономарев, В.А. Сластенин, Г.С. Сухобская, Л.М. Фридман, және басқалардың еңбектерінде көрініс тапты. Бұл жаңа зерттеулерде мұғалімнің шығармашылық қызметі мен педагогикалық жаңалыққа ұмтылысы, қатынасы, жаңаны бағалау өлшемі, жаңа жүйенің өзіндік ерекшеліктері т.б. қарастырылады.

Ғалымдардың (Н.Р. Юсуфбекова және т.б.) еңбегіне сүйеніп, инновациялық-әдістемелік қызмет тәсілдерін былайша жүзеге асыруға болады: әдістемелік ізденіс→әдістемелік жаңалық→дидактикалық жаңалық.

Инновациялық білім беруге үйрету жоғары оқу орнында қалыптасатындықтан елімізде жоғары білім беру ісін жаңартудың сапасын арттырудың маңызы ерекше.

Ғалым Я.С. Турбовскойдың пікірінше, жаңашылдық-озат педагогикалық тәжірибені пайдалану барысында оқу-тәрбие үрдісінің сапалы жаңа өзгерісі болып табылады.

Дәстүрлі оқу үрдісін өзгертетін, оның зерттеушілік сипатын қамтамасыз ететін, зерттеушілік оқу-танысдық әрекеттерге бағытталған инновация. Оқытуға деген ізденіс тәсілі, ең алдымен, оқушылардың жаңа білімді өзіндік меңгеру тәжірибесін қалыптастыруға, оларды жаңа жағдайларға, шығармашылық қызмет тәжірибесіне барабар құндылықтарды өндірумен ұштастырып, байытуға бағытталған тәсіл.

Елімізде соңғы жылдар ішінде инновациялық үдерістер мәселесі арнайы зерттеле бастады. Педагогикалық білімнің жаңа бір саласы педагогикалық инноватика білім берудің жаңа практикасын ұйымдастырумен байланысты білім беру ұйымдарының даму үдерісін зерттейді. Инновациялық үдерісті теория ретінде қалыптастыру - білім жүйесіндегі инновациялық үдеріске толық талдау жасауды талап етеді. Сонымен, педагогикалық инноватика - жаңалықтарды ашу, бағалау, педагогикалық қауымдастықтың меңгеруі және практика жүзіне пайдалана білуі жөніндегі ғылым. Инновациялық білім беруді енгізуде бірқатар маңызды мәселелерді тиянақтау керек: инновациялық бағытты дұрыс таңдай білу; инновациялық іс-әрекеттің тұжырымдамасы мен бағдарламасын жасау; инновациялық жобаны жүзеге асырудың тиімді жолдарын анықтап, жағдай жасау; инновациялық іс-әрекетті дұрыс жүргізу үшін қажетті құжаттарды кәсіби сауатты дайындап алу.